Document ID: 32006R1157

KOMISIJAS REGULA (EK) Nr. 1157/2006
(2006. gada 28. jūlijs),
ar ko groza Regulu (EK) Nr. 188/2005, ar ko nosaka sīki izstrādātus noteikumus gaļas sektora atbalsta shēmas piemērošanai attālākajos reģionos
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 28. jūnija Regulu (EK) Nr. 1452/2001, ar ko par labu Francijas aizjūras departamentiem ievieš īpašus pasākumus attiecībā uz konkrētiem lauksaimniecības produktiem, groza Direktīvu 72/462/EEK un atceļ Regulu (EEK) Nr. 525/77 un Regulu (EEK) Nr. 3763/91 (Poseidom) (1), un jo īpaši tās 9. panta 3. punktu,
ņemot vērā Padomes 2001. gada 28. jūnija Regulu (EK) Nr. 1453/2001, ar ko ievieš īpašus pasākumus Azoru salām un Madeirai attiecībā uz konkrētiem lauksaimniecības produktiem un atceļ Regulu (EEK) Nr. 1600/92 (Poseima) (2), un jo īpaši tās 13. panta 3. punktu un 22. panta 4. un 10. punktu,
ņemot vērā Padomes 2001. gada 28. jūnija Regulu (EK) Nr. 1454/2001, ar ko ievieš īpašus pasākumus Kanāriju salām attiecībā uz konkrētiem lauksaimniecības produktiem un atceļ Regulu (EEK) Nr. 1601/92 (Poseican) (3), un jo īpaši tās 5. panta 3. punktu,
tā kā:
(1)
Komisijas Regulas (EK) Nr. 188/2005 (4) 4. pantā noteikta programmas gada finansējuma summa no 2005. gada, lai atbalstītu tradicionālās darbības Francijas aizjūras departamentu gaļas nozarē, kā paredzēts Regulas (EK) Nr. 1452/2001 9. panta 1. punktā.
(2)
Regulas (EK) Nr. 1452/2001 9. panta 2. punkta otrajā daļā noteikts, ka Komisija palielina šo gada summu ar nosacījumu, ka netiek pārsniegts maksimālais minētajā noteikumā paredzētais apjoms, lai ņemtu vērā vietējās ražošanas attīstību.
(3)
Vietējās ražošanas attīstība Francijas aizjūras departamentos, kas noteikta atbilstīgi Regulas (EK) Nr. 188/2005 5. pantam, ir tāda, ka attiecīgais gada apjoms, kas noteikts minētās regulas 4. pantā, būtu attiecīgi jāpalielina, nepārsniedzot Regulas (EK) Nr. 1452/2001 9. panta 2. punktā noteikto maksimālo apjomu.
(4)
Attiecīgi jāgroza Regula (EK) Nr. 188/2005.
(5)
Tā kā attiecīgo atbalsta programmu piemēro no 2006. gada 1. janvāra, šī regula arī būtu jāpiemēro no minētā datuma.
(6)
Šajā regulā paredzētie pasākumi ir saskaņā ar Tiešo maksājumu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 188/2005 4. pantu aizstāj ar šādu:
“4. pants
Programmas finansēšana
Kopiena finansē programmu no 2006. kalendārā gada turpmāk minēto gada summu apjomā (miljonos euro):
a)
Spānija
7,00
b)
Francija
14,255
c)
Portugāle
16,91”.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2006. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 28. jūlijā

Labels: 17
19
5
6
18
15